Diari Oficial de la Generalitat Valenciana


Sumari del DOGV 4477, del 09-04-2003 (2003/4190)

ORDE de 7 d'abril de 2003, de la Conselleria d'Economia, Hisenda i Ocupació, per la qual s'establixen els Servicis Essencials Mínims, per a la vaga general convocada per al dia 10 d'abril de 2003.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/07/(1)/dof/vci/html**

### Dades del document

Número de DOGV
:   4477

Data del DOGV
:   09-04-2003

Secció del DOGV
:   I. DISPOSICIONS GENERALS

Número del document
:   2003/4190


Data del document
:   07-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * legislació
    * vaga
    * dret de vaga

ORDE de 7 d'abril de 2003, de la Conselleria d'Economia, Hisenda i Ocupació, per la qual s'establixen els Servicis Essencials Mínims, per a la vaga general convocada per al dia 10 d'abril de 2003. [2003/4190]
  
Per les organitzacions sindicals, Unió General de Treballadors del País Valencià, STEPV-Intersindical Valenciana, i Confederació General del Treball del País Valencià (CGT), s'ha convocat vaga general de dues hores de duració, que afecta totes les activitats laborals i funcionarials exercides pels treballadors i empleats públics en les empreses i organismes establits en l'àmbit geogràfic de la Comunitat Valenciana
  
La vaga s'anuncia per a la jornada del dia 10 del present mes d'abril, així com en els torns de treball que, iniciant-se el dia 9 finalitzen dins del 10 i els que iniciant-se el dia 10 concloguen dins del dia 11, desenvolupant-se durant les dues últimes hores del dia 10, en els casos de jornades de treball continuades; durant les dues últimes hores del mateix dia en els casos de jornades de treball partides, i en els supòsits de treball a torns, per als del primer, durant les dues últimes hores d'este i per als del segon, tercer i resta de torns, si n'hi ha, durant les dues primeres hores d'este.
  
El dret a la vaga dels treballadors per a la defensa dels seus interessos, és un dret fonamental reconegut en l'art. 28.2 de la Constitució Espanyola, i el seu exercici està condicionat a l'establiment de les garanties necessàries per a assegurar el manteniment dels servicis essencials de la comunitat. El manteniment mencionat representa sens dubte el principal límit extern d'este dret fonamental.
  
A estos efectes, el Tribunal Constitucional ha establit que no hi ha cap tipus d'activitat que per la seua naturalesa puga ser considerada essencial, i definix la naturalesa essencial dels servicis en funció dels béns i interessos satisfets amb este, que han de ser al seu torn, essencials, entenent-se per això, els drets fonamentals, les llibertats públiques i els béns constitucionalment protegits.
  
La determinació en concret de quines activitats o servicis públics han de considerar-se essencials per a la comunitat, a efectes de limitar-hi l'exercici de la vaga, és competència, de conformitat amb l'art. 10.2 del Reial Decret Llei 17/1977, de 4 de març, de l'Autoritat Governativa, que en el present cas, i quant als servicis o activitats que es realitzen o exercisquen en l'àmbit de la Comunitat Valenciana i esta haja assumit competències respecte d'ells, correspon al Consell de la Generalitat Valenciana i, en particular a la Conselleria d'Economia, Hisenda i Ocupació, en virtut del que disposa el Reial Decret 4150/1982, de 29 de desembre, el Decret 7/2000, de 22 de maig, del president de la Generalitat d'assignació de competències, i el Decret 90/2001 de 22 de maig, del Govern Valencià pel qual s'aprova el Reglament Orgànic i Funcional de la Conselleria d'Economia, Hisenda i Ocupació, desplegat per l'Orde d'11 de setembre del 2001 de la Conselleria d'Economia, Hisenda i Ocupació, tot això de conformitat amb el que establixen els articles 28.2, 148.1.5é i 149.1.7é de la Constitució Espanyola i els articles 33.1 i 38 de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol.
  
Per això, davant de la present convocatòria de vaga general, que afecta drets essencials constitucionalment protegits, com són, la salut, el medi ambient, la lliure circulació i l'assistència sanitària entre altres, ha de conjugar-se l'atenció dels servicis públics amb l'exercici del dret de vaga, limitant este en la justa i estricta mesura per al manteniment dels servicis essencials de la comunitat, ja que en la mesura en què la destinatària i creditora de tals servicis és la comunitat sencera i els servicis són al mateix temps essencials per a ella, la vaga no pot imposar el sacrifici dels interessos dels destinataris dels servicis essencials.
  
El dret de la comunitat a estes prestacions vitals és prioritari respecte del dret a la vaga, i s'han de tindre en compte les Sentències del Tribunal Constitucional, números 11, 26 i 33/81, 51 i 53/86, 27/89 i 43/90, que declaren que el dret a la vaga, com tot dret, pot experimentar limitacions o restriccions en el seu exercici derivades de la seua connexió amb altres drets o béns constitucionalment protegits i que la consideració d'un servici com essencial no significa la supressió del dret de vaga dels treballadors ocupats en tal servici, sinó la previsió de les garanties necessàries per al seu manteniment.
  
A l'efecte han sigut consultades les organitzacions sindicals convocants a la Comunitat Valenciana, i no s'ha aconseguit acord, respecte a la concreció dels servicis essencials que és preceptiu establir.
  
En conseqüència, i a fi de conjugar l'exercici del dret a la vaga amb els altres drets fonamentals, llibertats publiques i altres béns i drets constitucionalment protegits, ha de procedir-se per l'Autoritat Laboral de l'administració autonòmica a establir aquells servicis essencials el manteniment dels quals garantix el mateix article 28 de la Constitució Espanyola en favor de la comunitat.
  
La concreció de la prestació dels servicis essencials que en la part dispositiva d'esta orde es conté atenent els béns i drets constitucionalment protegits als quals hem fet referència, requerix que el seu establiment siga motivat perquè prevalga davant de l'exercici del dret de vaga, per a això s'han tingut en compte els següents criteris valorant en tots els casos l'àmbit temporal d'afectació d'acord amb les convocatòries realitzades:
  
I
  
En l'administració pública de la Generalitat Valenciana, s'establixen dotacions mínimes únicament en els servicis de registre, per cada unitat administrativa que preste el dit servici, per considerar-lo activitat indispensable per a prestar atenció als assumptes urgents o inajornables.
  
II
  
Quant a la sanitat animal per l'especial atenció que ha de donar-se a les explotacions i activitats ramaderes i pecuàries, es fa necessari disposar dels servicis veterinaris indispensables en l'àmbit territorial de la Comunitat Valenciana, estimant-se que estos se satisfan amb un veterinari per Oficina Comarcal agrària.
  
III
  
Respecte a l'administració de justícia i segons les competències assumides per la Generalitat Valenciana, els servicis essencials que es determinen, són aquells indispensables per a garantir una atenció mínima als ciutadans en les actuacions dels distints órdens jurisdiccionals de caràcter peremptori o cautelar o que impliquen mesures d'internament o excarceració.
  
IV
  
En el sector sanitari, als servicis propis de diumenges i festius s'afigen els habituals dels dissabtes en el cas de servicis especials d'urgència, centres de salut i centres d'especialitats, centres de salut publica i sector laboral d'ambulàncies.
  
Com a excepció a esta regla, es mantenen els servicis de jornada habitual en aquells que requerixen una atenció continuada per la gravetat de les situacions que atenen com ara els servicis de diàlisi, radioteràpia, oncologia, SA.M.U i les altres especialitats que es mencionen en la part dispositiva.
  
Finalment quant al Centre de Transfusions de la Comunitat Valenciana s'establixen els servicis propis de caps de setmana, és a dir, el 50% de la jornada habitual.
  
Altres servicis, com el de neteja i recollida de residus en centres hospitalaris, es prestaran com a mínim els propis d'un dia festiu i quant a la neteja pública es prestaran com a mínims els servicis de neteja i recollida de residus en els mercats.
  
De la mateixa manera, s'establix per a garantir els servicis essencials amb incidència en la salut publica en el sector de servicis funeraris el personal imprescindible per a complir les disposicions vigents en matèria de policia mortuòria en les hores d'afectació de la vaga.
  
V
  
Respecte del transport públic de viatgers urbà i interurbà, s'han fixat els mínims que es consideren imprescindibles per a garantir el dret a la lliure circulació tenint en compte l'específica afectació d'este sector que es realitza en les convocatòries, sense limitar el dret de vaga dels seus treballadors.
  
VI
  
En el sector d'energia (subministrament d'aigua, gas i electricitat) els servicis fixats són els propis d'un diumenge.
  
VII
  
En els centres assistencials de servicis socials, els mínims fixats són els propis d'un diumenge.
  
VIII
  
Quant a l'ensenyament reglat dependent de la Generalitat Valenciana i atés que el dia 10 d'abril és dia lectiu a tots els efectes, es considera necessària la presència d'almenys un responsable per centre, i el servici s'haurà de reforçar en els centres d'educació infantil, primària, educació especial i amb internat, a fi de garantir la seguretat i integritat física dels alumnes que assistisquen als centres educatius durant les dues hores de la vaga, i se n'exclouen per tant les activitats lectives en les mencionades hores.
  
IX
  
Amb relació a Protecció Civil, servici d'emergències i la prevenció i extinció d'incendis específicament en el medi forestal, s'establixen uns mínims indispensables per a atendre les eventuals situacions d'urgència que puguen presentar-se durant el desenvolupament de la vaga, i haurà de prevaldre la protecció de les persones, dels béns i del medi ambient davant de qualsevol emergència, fent-se especial menció al personal que realitza funcions de vigilància i protecció de la naturalesa, coordinació, direcció tècnica i participació en l'extinció d'incendis forestals entenent-se com a mínims, per a estes funcions, els servicis corresponents a diumenges i festius.
  
X
  
Finalment i en atenció a garantir el dret essencial dels ciutadans a la informació, s'establix com essencial el manteniment en les societats de l'Ens Públic Ràdio Televisió Valenciana dels servicis informatius, i es fixen uns servicis mínims del 50% dels treballadors que habitualment realitzen les seues tasques per als servicis informatius de TVV i RAV.
  
Per tot allò que s'ha exposat, d'acord amb el que preveu l'art. 10.2 del Reial Decret Llei 17/1977, de 4 de març, el Reial Decret 4105/1982, de 29 de desembre, el Decret 7/2000, de 22 de maig, del president de la Generalitat sobre assignació de competències, i el Decret 90/2001 de 22 de maig, del Govern Valencià pel qual s'aprova el Reglament Orgànic i Funcional de la Conselleria d'Economia, Hisenda i Ocupació, desplegat per l'Orde d'11 de setembre del 2001 de la Conselleria d'Economia, Hisenda i Ocupació, tot això de conformitat amb el que establixen els articles 28.2, 148.1.5é i 149.1.7é de la Constitució Espanyola i els articles 33.1 i 38 de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i la resta de disposicions concordants, i havent consultat les organitzacions sindicals convocants,
  
ORDENE
  
Article 1
  
El dret de vaga que s'exercite pels treballadors, inclosos els empleats públics siga quin siga el seu règim funcionarial, estatutari o laboral d'acord amb la convocatòria de vaga anunciada per al dia 10 d'abril del 2003, en els termes que s'indica en el paràgraf primer del preàmbul d'esta orde, s'entendrà condicionat al fet que es mantinguen els servicis essencials per a la Comunitat que presten organismes, entitats i empreses, tant públiques com privades, en aquells supòsits en què els servicis o activitats es realitzen o s'exercisquen íntegrament dins de l'àmbit territorial de la Comunitat Valenciana i esta haja assumit competències respecte a ells.
  
Article 2
  
Als efectes previstos en l'article anterior es fixen els servicis essencials mínims en els distints sectors, en els termes següents:
  
\* ADMINISTRACIÓ DE LA GENERALITAT VALENCIANA:
  
a) Administració general i servicis burocràtics:
  
- Un funcionari o empleat públic per cada u dels servicis de registre, on n'hi haja.
  
b) Servicis veterinaris de sanitat animal dependents de la conselleria d'Agricultura: Pesca i Alimentació:
  
- Un veterinari per Oficina Comarcal agrària.
  
c) En els ports dels quals és titular la Generalitat Valenciana i en les hores d'afectació de la vaga i davant de la necessitat d'atendre i donar resposta a contingències tals que requerisquen l'ús de mitjans ordinaris o extraordinaris:
  
i) Un enginyer de camins per cada grup de ports.
  
ii) Un auxiliar d'explotació portuària en cada u dels ports de Vinaròs, Benicarló, Peñíscola, Burriana, Canet d'En Berenguer, Cullera, Dénia, Xàbia, Calp, Altea, La Vila Joiosa, El Campello, Santa Pola i Torrevieja durant la franja horària en què es realitze la vaga.
  
\* ADMINISTRACIÓ DE JUSTÍCIA .
  
En l'àmbit de les competències assumides per la Generalitat Valenciana: Es consideren servicis essencials.
  
a) Es consideren servicis essencials:
  
- Actuacions urgents de Registre Civil.
  
- Registre de documents.
  
- Totes aquelles actuacions en què vença un termini preestablit en la llei, l'incompliment del qual puga suposar pèrdua o perjudici de drets.
  
- Mesures cautelars o provisionals.
  
- Servici de guàrdia de jutjats i fiscalies.
  
- Judicis orals de l'orde penal en causes amb pres.
  
b) Per a atendre els dits servicis essencials, s'establixen els següents servicis mínims:
  
1. Tribunal Superior de Justícia i Audiències Provincials:
  
- Tribunal Superior de Justícia de la Comunitat Valenciana: un oficial o un auxiliar per secció i un agent per sala.
  
- Audiències Provincials: un oficial o un auxiliar i un agent per secció, excepte en les seccions civils que serà un oficial o un auxiliar i un agent cada tres seccions
  
2. Amb excepció dels jutjats que actuen de guàrdia, que hauran de comptar amb tota la dotació de personal que efectua el servici de guàrdia habitualment, en els òrgans que s'especifiquen a continuació, es consideren servicis mínims els funcionaris següents:
  
- Deganat: un terç de la plantilla
  
- Servicis comuns d'actes de comunicació: un terç de la plantilla.
  
- Jutjats de Primera Instància i Instrucció: un oficial o un auxiliar i per cada quatre jutjats un agent.
  
- Jutjats de Primera Instància: un oficial o un auxiliar i per cada quatre jutjats un agent.
  
- Jutjats d'Instrucció: un oficial o un auxiliar i per cada quatre jutjats un agent.
  
- Jutjats Penals, excepte els de les ciutats de València, Castelló i Alacant: un oficial o un auxiliar i un agent.
  
- Jutjats Penals de València: un oficial o un auxiliar per cada jutjat i sis agents per a tots els jutjats.
  
- Jutjats Penals d'Alacant: un oficial o un auxiliar per cada jutjat i quatre agents per a tots els Jutjats
  
- Jutjats Penals de Castelló: un oficial o un auxiliar per cada jutjat i dos agents per a tots els jutjats.
  
- Jutjats Contenciosos Administratius: un oficial o un auxiliar o un agent.
  
- Jutjats Socials: un oficial o un auxiliar i per cada quatre jutjats un agent.
  
- Jutjats de Vigilància Penitenciària: un oficial, un auxiliar i un agent.
  
- Jutjat de Menors: un funcionari.
  
- Registres Civils Únics: un oficial, un auxiliar i un agent
  
- Resta registres Civils: un funcionari.
  
3. Un funcionari per a cada u dels jutjats de pau.
  
4. Institut de Medicina Legal: el 30% del total de funcionaris del cos de metges forenses destinats en cada Institut de Medicina Legal.
  
- Un funcionari dels cossos d'auxiliars o d'agents en cada Institut de Medicina Legal.
  
5. Fiscalies: un oficial, un auxiliar i un agent en cada fiscalia, amb excepció de què es troben de guàrdia. En les adscripcions, un funcionari.
  
\* SANITAT PUBLICA I PRIVADA
  
a) Hospitals:
  
i) Els propis dels diumenges en els servicis següents:
  
1.Sales d'hospitalització
  
2. Servicis centrals urgents
  
3. Quiròfans d'urgències
  
4. Portes d'urgència
  
5. Cuines
  
6. Manteniment
  
7. Centraleta de telèfons.
  
ii) En els següents servicis els propis d'una jornada habitual
  
1. Diàlisi
  
2. Radioteràpia
  
3. Oncologia
  
4. Programa de trasplantaments
  
5. UCI.
  
6. Unitats de Reanimació
  
7. Quiròfans programats en horari de matins
  
b) Servicis especials d'urgències. Es prestaran com a mínims els servicis propis d'un dissabte de 17.00 hores a 09.00 hores.
  
c) SAMU-CICU. Els servicis propis d'una jornada habitual.
  
d) Punts d'atenció continuada de primària. Es prestaran els servicis habituals que es presten de 15.00 h a 9.00 h.
  
e) Centres de salut i centres d'especialitats: Es prestaran com a mínim els servicis propis d'un dissabte.
  
f) Assistència publica domiciliària: Es prestaran com a mínim els servicis propis dels diumenges.
  
g) Centre de Transfusions: Es prestaran com a mínim els servicis propis de caps de setmana, és a dir, al 50% de la jornada habitual.
  
h) Sector laboral d'ambulàncies: els servicis propis d'un dissabte.
  
i) Centres de salut publica
  
i) El director/coordinador del centre
  
ii) El coordinador veterinari de cada centre
  
iii) Els veterinaris d'escorxador i d'àrea amb servici de suport a l'escorxador
  
iv) Un tècnic d'epidemiologia per cada centre
  
v) Un tècnic de promoció per cada centre
  
j) Neteja i recollida de residus en centres hospitalaris: Es prestaren els servicis propis d'un dia festiu.
  
k) Servicis funeraris.
  
- El personal imprescindible per a procedir a la recollida de difunts a domicili, clíniques i hospitals que no disposen de les instal·lacions adequades que permeten ajornar el seu trasllat a inhumació o incineració, sempre de conformitat al que disposa la legislació vigent de policia mortuòria sanitària.
  
\* NETEJA VIÀRIA.
  
- Els servicis propis d'un dia laborable en neteja interior i recollida de residus en mercats.
  
\* TRANSPORTS DE VIATGERS URBANS I INTERURBANS
  
Tenint en compte les hores a què es referix la convocatòria de vaga respecte de les empreses del sector del transport:
  
a) Un 10% de l'oferta real, garantint-se com a mínim un autobús o tren per línia.
  
b) En els transports interurbans es garantirà com a mínim un viatge d'anada i tornada per línia al dia
  
c) Autobusos destinats al transport de minusvàlids:
  
- Com en dies laborables
  
d) Dependències: Un equip de guàrdia per a garantir les incidències urgents.
  
\* SERVICIS D'AIGUA, GAS I ELECTRICITAT
  
Es prestaren els servicis propis d'un diumenge
  
\* SERVICIS SOCIALS
  
a) En els centres assistencials d'atenció 24 hores es prestaren els servicis propis d'un diumenge.
  
b) En els centres assistencials que es mantenen oberts de dilluns a divendres, prestarà servici un terç de la plantilla corresponent a cada torn que es realitze en els dits centres.
  
c) En els servicis d'assistència a domicili els habituals dels diumenges.
  
\* CENTRES D'ENSENYAMENT REGLAT.
  
a) En tots els centres d'ensenyament: el director del centre en funcions directives, a exclusió d'activitats lectives.
  
En cas de vacant o absència justificada, el vicedirector, cap d'estudis, secretari o persona responsable del centre per este orde.
  
b) En els centres amb mes d'un torn d'ensenyament podrà ser rellevat el càrrec directiu que preste el servici per un altre membre de la Junta Directiva pel mateix orde.
  
c) En els centres d'ensenyament amb internat, a més dels servicis establits en els apartats anteriors es prestaran els servicis propis dels dies festius.
  
d) En els centres d'Educació Infantil, Ensenyament Primari i Educació Especial, addicionalment al que especifica la lletra a) es prestarà servici per un professor per cada cicle educatiu.
  
\* PROTECCIÓ CIVIL, EMERGÈNCIES, TELÈFON 112, PREVENCIÓ I EXTINCIÓ D'INCENDIS FORESTALS I SERVICIS D'EXTINCIÓ D'INCENDIS QUE PRESTEN ELS CONSORCIS PROVINCIALS DE BOMBERS
  
a) En l'Àrea i en el Centre de Coordinació d'Emergències de l'Eliana:
  
i) El tècnic de protecció civil assignat a la sala de comandament i control.
  
ii) L'operador de comunicacions de torn en la sala de comandament i control.
  
iii) El personal habitual en guàrdia de localització.
  
b) En el servici d'atenció del telèfon 112 de la Comunitat Valenciana:
  
i) El personal habitual en atenció telefònica per a un dia laborable.
  
ii) Un coordinador de sistemes i comunicacions.
  
iii) Un tècnic de bases de dades
  
c) En els Consorcis Provincials de Bombers:
  
i) Els servicis propis d'una jornada habitual quant al personal operatiu i comandaments de bombers, incloent-hi els capatassos coordinadors, tècnics per a l'extinció d'incendis forestals, així com en el centre de comunicacions de cada consorci.
  
ii) El 25% del personal administratiu de suport i com a mínim una persona per a registre, una altra per a atenció telefònica i una altra per a atenció al públic
  
d) En els servicis d'extinció d'incendis forestals:
  
i) Els servicis propis d'una jornada habitual que es presten pels mitjans següents: helicòpters, avions d'extinció i brigades helitransportades.
  
ii) Brigades rurals d'emergència i autobombes:
  
- Els propis d'una jornada habitual en nivell de preemergència per incendis forestals 3 o extraordinària.
  
- El 80% dels anteriors en nivell de preemergència per incendis forestals 1 o 2.
  
e) En els servicis de prevenció d'incendis forestals de la Conselleria de Medi Ambient el personal que presta habitualment servicis corresponents a diumenges i festius, amb funcions de vigilància i protecció de la naturalesa, i de coordinació, direcció tècnica i participació en l'extinció d'incendis.
  
Respecte de l'empresa pública VAERSA, els servicis mínims seran els següents:
  
- Centrals de comunicacions provincials i observatoris forestals: el 100% de les unitats
  
- Unitats de vigilància: Preemergència nivell 1:
  
el 10% de les unitats corresponents a cada una de les deu zones operatives en què està dividida la Comunitat Valenciana, garantint, no obstant això, una unitat com a mínim en cada una d'elles. Preemergència nivell 2: el 40% de les unitats corresponents a cada una de les zones operatives. Preemergència nivell 3 o extraordinària: el 100% de les unitats.
  
\* RADIOTELEVISIÓ VALENCIANA
  
Es consideren servicis essencials que hauran de prestar les societats Ràdio Autonomia Valenciana SA i Televisió Autonòmica Valenciana SA, el 50% del personal que presta les seues tasques habitualment en els servicis informatius.
  
Article 3
  
Els servicis essencials establits en la present resolució, no podran ser pertorbats per alteracions o parades del personal designat per a la seua prestació. En cas de produir-se seran considerades il·legals i els que les ocasionen incorreran en responsabilitat, que els serà exigida d'acord amb l'ordenament jurídic vigent.
  
Article 4
  
El que disposa l'article segon d'esta orde no suposarà cap limitació en els drets que la normativa reguladora de vaga reconega al personal en la dita situació no empleat en la cobertura dels servicis essencials mínims establits, ni tampoc afectarà la tramitació i els efectes de les peticions que motiven la vaga.
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 7 d'abril de 2003
  
El conseller d'Economia, Hisenda i Ocupació


Còpia Permalink ELI